Aka post ukax Maria Grabowski [en] jupan the engine room ukatuq uñacht’ayatawa [en].
Aka post ukax aka Social Tech Census [en]. ukanx payïrkutiw uñacht’ayat mistxi. Social Tech Census (Censo de Tecnología Social) The engine room ukax mä jakhüwi yatiyirjamaw uñjata, kunjamtix aka uraqpachan medios digitales ukat telefonos moviles ukanakax thaqapxiw suma askinjam apnaqatañapataki. Social Tech Census ukax walja yanapt’anakw machaqat uñstir apnaqañatakis uñji, ukjamat arxatatañapataki.
Open Labs [en] ukanakax mä qutucht’at jaqinakampix walja wakichäwinak lurañ amuyumpiw qalltapxäna. qutucht’at uñstayirinakax ma amtawiruw puripx amuyunak turkakipt’añataki, taqin yanapt’asiñataki, jakhüwinakat ukat software de codigo abierto ukanakax jaqinakan k’umarapxañapatakiw uñjata. Aka chullqhi irnaqawinaktuqiw tantacht’asisin irnaqata, ukjamat mä tantachäw utt’ayata puriñkama, niya chika willkakuti phaxsinx Open Labs ukax nayrïr utt’ayawip amtasïna.
Aka tantacht’atax mä organización no gubernamental sin fines de lucro ukjam Albania markan utt’ayata, ukjamats mä lawuraturyu hacker ukjamawa, ukat mä qutucht’atan mä taypi amtawi puriñaruw irnaqapxi: amuyunak machaq uñstiri jist’arañanaktuq taqinimp yanapt’asiñataki. Open Labs ukax sapa simanaw tecnología en línea ukampix jikthaptäwinakana, uñachtäwinakana, yanapt’äwinakana, ukat yatintäwinakanx yanapirinakarux yanapt’i. jilpachax Tirana uka Capital markanw ukjam jikthaptäwinakax apasi, ukat yaqhipanakax Kosovo, Grecia ukat Alemania uka jaypach markanakankiwa. Mä juk’a tantacht’asirinakampiw amtäwinakx nayrar irptata, ukatx pusitunka phisqhaninakaw chiqpachax yanapt’asipxi, ukatx walja patakanakaw Open Labs uka jikthaptäwinx mayacht’asipxäna.
Yatxätawsipanxa, askinjam jakañax amuyunakamp chikt’atapuniskanwa, ukjam sasaw co-Redon Skikuli uñstayirix nanakamp aruskipasax Tirania, Albania uka markanx arsuna. Kunawsatix Redon ukax software ukat cultura ukatuqit sartirinakampix aruskipapxana, ukat mäkirakiw machaqat uñstirix amuyunak ch’amamp canal abierto ukatuqx uñstayäna. “machaqat uñstirix munañawa, ukat tecnología de código abierto ukar mantañx amuyaraktwa, ukax kusanwa, ukat jan tecnologia apnaqañ yatisas askichatanwa”. Ukampirusa, tantachawinakax anqaxats yatisiskakinwa, ukatw Redon jupax qillt’i Open Labs ukax “orientados al café” ukjama: “akanx jupampipun aruskipañax juk’amp kusaw jayatuq aruskipañatsa. Ukat cafeterias ukan waljaninakaw uñstayata, ukatx alxañanakjamaw lurata”.
Engine room ukata suxta jiskt’anaka:
1. Open Labs ukarux kunjams jikxatta?
Walja kast canalanakaw utjapxitu: boletín, sitio web ukat nanakan correo qillqatanaka. Nanakan yatintapxatajanaka, ukampirusa, lakat lakaruw jaqinakarux nanakxat yatipxañanakapatakix yatiyata.
2. Open labs ukampix kunjams mayachasirista?
Nayraqatax wakisiw luraña, jiwasanakan jikthaptäwinakasar saraña, ukats wakichäwinaka, yatintawinakar mayachasiña. Akhama, Open Labs ukax amtarakiw ukatx TED Talks uks jaqukiparakiwa. Ukjamats arum uñch’ukiñanakas películas creative commons ukampix utjapxarakituwa, akjamata Pirate Bay ukatw uñjapxañani. Ukjamats mä phaxsin mäkutikiw Open Labs ukan kust’at wakichäwinakapats uñjatarakiwa. Ukjamipanxa, jumantiy kuna amuyunakax aka tuqit utjch ukhax mä siman nayrt’ataw yatiyanipxitasma ukat askichañani. Nänakan yatiyañanakajax linyankaskiw amuyunakajaxa, ukat uraqinx kunayman lupxta.
3. Kuna kast yanapawinaks uñachayaptama?
Nänakan Tirana ukatuqiw yatintawinaka ukat jikthaptawinakax simanan utjapxitu. Jall akjamata, jumax Linux, Word Press uk apnaqañx yatintasmawa, ukts yaqhanaks akatuqix yatintarakismawa. utiri jikthaptawinakx nanakan Facebook uka janan uñsti [en, sq].
4. Kunanakas jupanakn jilpach amtawinakapaxa?
¡Yanat’äña! Amtax janiw yanapt’ä jikxatañakiti, jan walt’awix akawa, qulqi thaqañkamax pachax jank’akiw makipañ yati, wakichäwinaks lurksn uk thaqkasaxa. Kunjam jiltatakitiy uka luratx yatisipxtwa, ukat nänakan amtawinakajax taqinir puriñatakiwa, ukjamata sumaki amtanakx jakayañataki, wala jaqinak unxtayañasaw Albanianx wakisi.
5. Kuna wakisirinakasa, tecnología apnaqañax sociedad civil ukarux unxtasiñt yanap’tani?
Smartphones ukax computo ukat kust’at camaranak churapxitu, janiw amuyasipkayati. Akax mä yanapirjamaw taqpachata, ukat sumanjam taqits uñjatañapawa, kunjamtix arkirinakan unxtasiwinakana, ukjamarak janiw sañ irnaqañanakatsa. Akax yaqhip markanakan unxtasiwinakan uñjata. Ukatsa, aka dispositivos ukanakax gobiernos no democraticos ukanakan kuna lurawinakans askinjam apnaqatarakispawa. Ukatwa, software libre ukjam uñjataxa, ukatx aka dispositivos unxtasirinakax software libre jan inaki, kunjamtix jisktan cerveza inaki ukjama.
6. Kunjams Social Tech Census ukax irnaqawiman yanapt’iristama?
Amuyunak yaqha markanakamp irnaqawinakasan turkakipt’añ yanapt’staspa. Ukatx jiwasanakmpix sapa kutiw mayachasinipxi, ukjam uñanchawiwa, ukax jiwasanakatakix mä machaq wachichäwiwa. Aka sapa plataforma uka machaq uñstirinakax wakt’ayataw tantacht’añ yanapt’añ mayacht’asiñ amtanakampi, ukats nayatakix wali wakiskiriw akjam machaqanak mayacht’asinitapata, ukakipkaraki pen Labs ukan tantacht’iritakisa.
Open Labs ukatx juk’am yatintam…
- jikxatama Censo Social ukana [en].
- sitio web ukax: facebook [en].
- Facebook [sq]
- Mail: info [at] openlabs.cc
Social Tech Census ukxat jiskt’am utjchi ukjax wakichäw qillqt’am aka p’iqiñchataru: resources [at] socialtechcensus.org
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn hne_Deva ayr_Latn